Man (81) dood in plaashuis aangetref | Maroela Media
'n 81-jarige man is Sondagoggend dood in sy plaashuis in die Oos-Vrystaat aangetref.
Kapt. Phumelelo Dhlamini, woordvoerder van die polisie, het gesê Klaus Horst Meier se vrou het Sondagoggend op sy liggaam afgekom toe sy by die huis opdaag. Die plaas Asgard is in die Marseilles-omgewing naby Ladybrand.
Meier het veelvuldige steekwonde aan sy liggaam gehad.
Ian Cameron, AfriForum se hoof van gemeenskapsveiligheid, het gesê die man is glo moontlik al Vrydag vermoor.
"Hy is Vrydag omstreeks 17:00 die laaste keer lewend gesien," het Dhlamini gesê.
Dit is in die stadium onduidelik of enigiets uit die huis gesteel is. Meier se hond is glo ook in die voorval beseer.
So sal dit aangaan totdat…?
Dit hou net nooit op nie R.I.V oom ons dien n regverdige GOD hier kan die duiwel seevier maar so seker sal elke boosdoener en duiwel in die poel van vuur gewerp word elke knie sal buig elke tong belei ???????????????
Hoeveelste moord hierdie naweek.
Ons is so afgestomp jy skrik nie meer en raak ook nie ontsteld.
Vandag het ek in n natuur reservaat naby my dorp gaan ry. Daar was n blou plastiese sak so entjie van die pad af. Ek stop en om dit te gaan optel….. los dit net daar want dalk is dit n lokval. So dink ons deesdae…
Ek wil my eie vraag probeer beantwoord: "Die tydperk wanneer ons nie meer bang is om almal die waarheid te begin praat oor die werklike wortel van die probleem"
Slim van jou gewees, Ella. Ek het gery en 'n geskenkpak langs die pad gesien, met 'n strik die tutie daarop. Nie eens spoed verminder. 3 Dae later was dieselfde geskenkpad kilometers daarvandaan op 'n ander pad. My verbyry het bloot 'n lag ontlok maar later het ek besef dat ek die polisie moes ontbied het.